I 1928 opprettet Hardanger Sunnhordlandske Dampskipsselskap undervirksomheten Sunnhordland Snøggruter. Dette var en rute som skulle gi indre og søndre Sunnhordland en hurtig og presis båtrute til og fra Bergen både for gods og passasjerer. Frem til 1947 gikk DS «Stord» i ruten. Etter krigen var det behov for større tonnasje. Det var mangel på stålleveranser etter krigen, så nybygg var ikke aktuelt.